Limbažu novada konkursa “Gada jaunietis 2024”

Nolikums

1. **Vispārīgie noteikumi**
2. Limbažu novada Gada jaunietis 2024 konkursa (turpmāk tekstā – Konkurss) nolikums nosaka Konkursa mērķi, uzdevumus, konkursa norises vietu, laiku, noteikumus, pieteikšanās kārtību, vērtēšanas kritērijus un apbalvošanas kārtību.
3. Konkursu organizē Limbažu novada Izglītības pārvalde sadarbībā ar Izglītības pārvaldes Jaunatnes politikas īstenošanas vietām.
4. **Konkursa mērķis un uzdevumi**
5. Konkursa “Gada jaunietis 2024” mērķis ir apzināt un izcelt Limbažu novada talantīgos un mērķtiecīgos jauniešus, popularizēt individuālo talantu pilnveidošanu un veicināt Limbažu novada jauniešu izaugsmi, novērtējot viņu sasniegumus, līdzdalību un ieguldītā darba nozīmīgumu sabiedrībai.
6. Konkursa uzdevumi:
   1. Apzināt aktīvākos un talantīgākos Limbažu novada jauniešus un izvērtēt viņu sasniegumus.
   2. Popularizēt jauniešu paveikto un veicināt jauniešu iesaisti sabiedriskās līdzdalības un jaunatnes politikas veidošanas procesos.
7. **Konkursa norises laiks uz vieta**
8. Konkurss notiek no 2024.gada 5.novembra līdz 6.decembrim.
9. Pretendentu pieteikšana nominācijām notiek no 2024.gada 5.novembra līdz 20.novembrim, plkst 23:59
10. Rezultātu paziņošana notiek apbalvošanas pasākumā “Iemirdzies” 2024.gada 6.decembrī Bērnu un Jauniešu centrā, Rīgas ielā 19, Limbažos.
11. **Konkursa noteikumi un pieteikšanās kārtība**
12. Pieteikumu iesniegšana konkursam notiek aizpildot elektronisku pieteikumu anketu, kas no konkursa izsludināšanas dienas pieejama mājaslapā [www.limbazunovads.lv](http://www.limbazunovads.lv)
13. Pieteikt nominācijām var jaunieti no 13 līdz 25 gadiem, kurš dzīvo vai mācās Limbažu novadā.
14. Pieteikt pretendentu nominācijām var jaunieša ģimene, draugi, skolotāji, treneri, nevalstiskās organizācijas, pašpārvalžu biedri, pašvaldības iestādes un citi.
15. **Konkursa nominācijas un prasības pretendentiem**
16. **Gada jaunietis –** nominācijas kritēriji:
    1. Jaunietis, kurš aktīvi piedalās pašvaldības sabiedriskajā dzīvē un ir kā piemērs citiem jauniešiem pašvaldībā.
    2. Izstrādā un īsteno vietēja un/vai starptautiska mēroga jauniešu projektus, jauniešu iniciatīvas
    3. līdzdarbojas pasākumu un dažādu jauniešu iniciatīvu organizēšanā Limbažu novadā.
    4. Pilnveido jauniešu brīvā laika pavadīšanas iespējas un vairo patriotisma sajūtu novadā.
    5. Iedvesmojoša, mērķtiecīga personība, iedvesmo sev apkārt esošos.
17. **Gada sportists –** nominācijas kritēriji:
    1. Izcili sasniegumi sportā, piemēram, medaļu iegūšana, dalība sacensībās.
    2. Spēja motivēt citus un popularizēt veselīgu dzīvesveidu.
    3. Aktīva dalība sporta pasākumos un organizācijās.
18. **Gada mūziķis** – nominācijas kritēriji:
    1. Ieguldījums mūzikas jomā, izcila snieguma kvalitāte.
    2. Aktīva dalība koncertos un kultūras pasākumos.
    3. Spēja iedvesmot un piesaistīt jauniešus mūzikai.
19. **Gada iedvesma** – nominācijas kritēriji:
    1. Iedvesmojoša darbība vai notikums, kas veicinājis citu jauniešu attīstību.
    2. Spēja motivēt un atbalstīt sabiedrību.
    3. Piemērs citiem jauniešiem.
20. **Gada novada vārda nesējs** – nominācijas kritēriji:
    1. Ieguldījums novada attīstībā un popularizēšanā.
    2. Aktīva līdzdalība vietējās sabiedrības dzīvē.
    3. Pozitīva novada tēla veidošana.

**VI. Konkursa uzvarētāju noteikšana**

1. Saņemtos pieteikumus izvērtē un uzvarētājus katrā nominācijā nosaka Izglītības pārvaldes apstiprināta komisija (turpmāk – Komisija) 5 cilvēku sastāvā un pieaicinātie eksperti (pēc nepieciešamības).
2. Komisijai ir tiesības jebkuru nominācijas pretendenta pieteikumu izskatīt citas nominācijas ietvaros, ja tas atbilst nominācijas kritērijiem.
3. Katrā nominācijā var noteikt tikai vienu uzvarētāju.
4. Visus nomināciju pretendentus ielūdz uz Konkursa noslēguma pasākumu, kur paziņo Konkursa rezultātus.
5. **Noslēguma noteikumi**
6. Šis nolikums stājas spēkā ar publicēšanas brīdi.
7. Organizatori patur tiesības veikt izmaiņas nolikumā, par ko tiks informēti visi dalībnieki.